บาทเปิด 30.27 บาทต่อดอลลาร์ แนวโน้มแข็งค่า
เงินบาทเปิดตลาด 30.27 บาทต่อดอลลาร์ แนวโน้มแข็งค่าหลังดอลล์อ่อน วิตกสงครามการค้า มองกรอบวันนี้ 30.20-30.35 บาทต่อดอลลาร์
3 ธ.ค. 2562

เงินบาทเปิดตลาด 30.27 บาทต่อดอลลาร์ แนวโน้มแข็งค่าหลังดอลล์อ่อน วิตกสงครามการค้า มองกรอบวันนี้ 30.20-30.35 บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.27 บาท/ดอลลาร์ แข็งค่าจากปิดตลาดเย็นวานนี้ระดับ 30.28 บาท/ดอลลาร์
ดอลลาร์สหรัฐปรับตัวอ่อนค่าลง เนื่องจากตัวเลขเศรษฐกิจสหรัฐที่ออกมาเมื่อคืนนี้ไม่ค่อยดี ประกอบกับมีความกังวล เรื่องสงครามการค้าเพิ่มเติม กรณีสหรัฐขัดแย้งกับบราซิลและอาร์เจนตินา "บาทมีแนวโน้มแข็งค่า เนื่องจากมีปัจจัยกดดันให้ดอลลาร์อ่อนค่า จากความกังวลเรื่อง trade war" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 30.20 - 30.35 บาท/ดอลลาร์